Kampung People (musim 2)

Musim kedua Kampung People, juga dikenali sebagai Kampung People 2 memulakan tayangan perdana di Slot Lestary TV3 bermula 17 September 2020 sehingga 16 Oktober 2020 menggantikan Pink Smile.

Plot
Razif, isterinya Mona dan anak-anak mereka Laila dan Yummy kembali kepada rutin kehidupan lama mereka di bandar setelah Tuan Suhaimi dipenjarakan dan kumpulan Cengkih Manis dibubarkan. Kos sara hidup yang semakin meningkat membuatkan Razif tertekan bagi memasikan gaya hidup keluarganya terurus. Kerana rindu terhadap Jaafar, Laila berjaya meyakinkan bapanya untuk berpindah kembali ke kampung namun bimbang Mona tidak bersetuju.Akhirnya Geng Cengkih Manis berjaya ditumpaskan. Walaupun banyak halangan untuk Jaafar dan Laila berkahwin, mereka gembira kerana mereka tidak lagi berada dalam ancaman Geng Cengkih Manis. Laila gembira kerana
hubungannya dengan Jaafar makin bertambah baik dan mesra.

Pelakon

Pelakon utama
 Rashidi Ishak sebagai Razif/Abu/Kuih Koci
 Elly Mazlein sebagai Mona/Minah/Meringue
 Riena Diana sebagai Laila/Ruziah/Ros/Lempeng
 Kamarul Eqifshah sebagai Imran/Yummy/Adam/Donut
 Hun Haqeem sebagai Jaafar

Pelakon pembantu
 Razak Ahmad sebagai Tok Penghulu
 Haeriyanto Hassan sebagai Norbik
 Shah Kimin sebagai Ismail
 Nazeri Md Isa sebagai Tok Imam
 Shahril Sarjen sebagai Badrul Bisu
 Lizart Rashid sebagai Ejen I
 Adibah Noor sebagai Dona
 Fizz Fairuz sebagai Ejen Shukri
 Kismah Johar sebagai Madam Mah
 Nam Ron sebagai Tuan Suhaimi
 Haziq Fadhullah sebagai Karim

Penerbitan
Berita mengenai desas-desus sama ada Kampung People akan disambung terjawab apabila salah seorang pelakon utamanya, Elly Mazlein mengumumkan dalam satu temubual di Kool FM pada 17 Jun 2020 bahawa drama itu akan disambung untuk musim kedua, selepas musim pertama mendapat maklum balas daripada penonton. Riena Diana kemudian memaklumkan bahawa penerbit Kampung People, KL Motion Pictures sedang menunggu permit penggambaran daripada Kerajaan Malaysia untuk membenarkan penggambaran dijalankan berikutan pelaksanaan Perintah Kawalan Pergerakan (PKP) yang dijalankan di seluruh negara akibat penularan pandemik COVID-19.

Sesi ujibakat juga diadakan bagi mencari pelakon tambahan drama ini. Kampung People 2 mengekalkan sebahagian besar daripada pelakon asalnya termasuk Elly, Riena, Rashidi Ishak dan Hun Haqeem dengan penambahan pelakon baharu termasuk Adibah Noor.

Rujukan

Musim siri drama televisyen Malaysia